recursal/SuperWikiNEXT-32B huggingface dataset:
Ο **Σιδηροδρομικός Σταθμός Εισόδου Νεοχωρίου** ήταν σταθμός των Σιδηροδρόμων Βορειοδυτικής Ελλάδος, επί της σιδηροδρομικής γραμμής Αιτωλικού - Κατοχής, στη χιλιομετρική θέση 8,300 από το σταθμό Αιτωλικού. Βρισκόταν στο Νεοχώρι Μεσολογγίου, στην είσοδο του οικισμού από το Αιτωλικό απ' όπου και πήρε το όνομά του. Εξυπηρετούσε την περιοχή του ως προαιρετική στάση και δεν διέθετε κάποια ιδιαίτερη εγκατάσταση. Εγκαινιάστηκε το 1912 και έκλεισε το 1943, μαζί με τη γραμμή Αιτωλικού - Κατοχής.

  

  


| **Προηγούμενος σταθμός** | **Σιδηροδρομικές γραμμές** | **Επόμενος σταθμός** |
| --- | --- | --- |
| Χ.Σ. 7,100 |   | Αιτωλικό - Κατοχή
(κατηργημένη) |   | Νεοχώρι |
Η **Σερβική Λίστα** (σερβικά: Српска листа· αλβανικά: Lista Serbe) είναι πολιτικό κόμμα της Σερβικής μειονότητας στο αμφισβητούμενο Κοσσυφοπέδιο. Το κόμμα διατηρεί στενούς δεσμούς με την κυβέρνηση της Σερβίας, υπό την ηγεσία του λαϊκιστικού  Σερβικού Προοδευτικού Κόμματος και τον Πρόεδρο Αλεξάνταρ Βούτσιτς.

Ιστορία
-------

Ο συγκεντρωτικός αριθμός ψήφων για τη Σερβική Λίστα ήταν 38.169 (5,30%) στις βουλευτικές εκλογές του Κοσσυφοπεδίου το 2014. Στις 17 Σεπτεμβρίου 2014, η Σερβική Λίστα ανακοίνωσε ότι θα εντασσόταν στο κυβερνητικό υπουργικό συμβούλιο μονάχα εάν το αλβανικό εθνικιστικό κόμμα Vetëvendosje δεν ήταν μέρος της. Ο Αλεξάνταρ Γιαμπλάνοβιτς, Υπουργός Επαναπατρισμού και Κοινοτήτων στην κυβέρνηση του Κοσσυφοπεδίου, απολύθηκε στις 3 Φεβρουαρίου 2015, κατόπιν απαιτήσεως της αντιπολίτευσης για την απόλυσή του, αφότου αποκάλεσε ομάδα Αλβανών η οποία επιτέθηκε με πέτρες σε εσωτερικά εκτοπισμένους Σέρβους στην Τζιακόβιτσα την παραμονή των Χριστουγέννων «αγρίμια». Η δήλωσή του συνέβαλε στις διαδηλώσεις του 2015 στο Κοσσυφοπέδιο. Η Σερβική Λίστα αποφάσισε να μην παραστεί στην επόμενη συνεδρίαση της συνέλευσης του Κοσσυφοπεδίου. Μετά τις βουλευτικές εκλογές στο Κοσσυφοπέδιο του 2017, η Σερβική Λίστα συμφώνησε να σχηματίσει την κυβέρνηση του Κοσσυφοπεδίου υπό την ηγεσία του Ραμούς Χαραντίναϊ της Συμμαχίας για το Μέλλον του Κοσσυφοπεδίου, σύμφωνα με τους ισχυρισμούς ότι θα δημιουργηθεί η Κοινότητα Σερβικών Δήμων.

Παραπομπές
----------

1. ↑  Vasovic, Milenko (16 Οκτωβρίου 2019). «Serbia's President Was Real Loser in Kosovo Election». *Balkan Insight* (στα Αγγλικά). Ανακτήθηκε στις 24 Μαρτίου 2021.
2. ↑  «Scenario: Territorial Exchange Between Serbia and Kosovo and It's [*sic*] Potential Impact on Serbian Communities South of the Ibar» (PDF). *NGO Aktiv*. 24 Οκτωβρίου 2018. Αρχειοθετήθηκε από το πρωτότυπο (PDF) στις 26 Οκτωβρίου 2021. Ανακτήθηκε στις 24 Μαρτίου 2021.
3. ↑  Beta, Tanjug (17 Σεπτεμβρίου 2014). «Serb List Won't Join Cabinet With Self-Determination». *B92.net* (στα Αγγλικά). Ανακτήθηκε στις 24 Μαρτίου 2021.
4. ↑  Beta, Tanjug (4 Φεβρουαρίου 2015). «Serb Minister Dismissed From Pristina Government». *B92.net* (στα Αγγλικά). Ανακτήθηκε στις 24 Μαρτίου 2021.
5. ↑  «Jabllanoviqi i quan egërsira protestuesit në Gjakovë (Video)». Telegrafi.com. 7 Ιανουαρίου 2015. Αρχειοθετήθηκε από το πρωτότυπο στις 8 Ιανουαρίου 2015. Ανακτήθηκε στις 7 Ιανουαρίου 2015.
6. ↑  Beta, Tanjug (5 Φεβρουαρίου 2015). «Serb List Deputies Miss Kosovo Assembly Session». *B92.net* (στα Αγγλικά). Ανακτήθηκε στις 24 Μαρτίου 2021.
7. ↑  «Srpska lista odlučila da uđe u vladu Kosova Ramuša Haradinaja» (στα sr-SP). *Blic.rs*. Beta. 9 September 2017.. Ανακτήθηκε στις 9 September 2017.
Στην Ανατολική Ορθοδοξία, **θέωση** ή **θεοποίηση** είναι διαδικασία μετασχηματισμού που έχει ως στόχο την ομοιότητα ή ένωση με τον Θεό, όπως διδάσκεται από την Ανατολική Ορθόδοξη Εκκλησία και τις Ανατολικές Καθολικές Εκκλησίες. 

Ως διαδικασία μετασχηματισμού, η θέωση προκαλείται από τις συνέπειες της κάθαρσης (καθαρισμός του νου και του σώματος) και της θεωρίας («φωτισμός» με το «όραμα» του Θεού). Σύμφωνα με την Ανατολική χριστιανική διδασκαλία, η θέωση είναι σκοπός της ανθρώπινης ζωής. Θεωρείται εφικτή μόνο μέσω μιας συνέργειας (ή συνεργασίας) μεταξύ της ανθρώπινης δραστηριότητας και των άκτιστων ενεργειών (ή λειτουργιών) του Θεού.

Σύμφωνα με τον Μητροπολίτη Ιερόθεο, η υπεροχή της θέωσης στην Ανατολική Ορθόδοξη Χριστιανική θεολογία συνδέεται άμεσα με το γεγονός ότι η Ανατολική Χριστιανική θεολογία βασίζεται σε μεγαλύτερο βαθμό από τη Λατινική Καθολική θεολογία στον τομέα των άμεσων πνευματικών ιδεών των αγίων ή των μυστικιστών της εκκλησίας παρά την προφανώς πιο ορθολογική σκέψη της Δύσης.

Οι ανατολικοί Χριστιανοί θεωρούν ότι "κανείς που δεν ακολουθεί την πορεία της ένωσης με τον Θεό μπορεί να είναι θεολόγος" με την ορθή έννοια. Έτσι η θεολογία στον ανατολικό χριστιανισμό δεν αντιμετωπίζεται κυρίως ως ακαδημαϊκή επιδίωξη. Αντ'αυτού, βασίζεται στην εφαρμοσμένη αποκάλυψη (βλέπε γνωσιολογία) και η πρωταρχική επικύρωση ενός θεολόγου θεωρείται η κατοχή μιας άγιας και ασκητικής ζωής αντί για πνευματική κατάρτιση ή ακαδημαϊκή διαπίστευση (βλέπε το λήμμα Σχολαστικισμός).

Παραπομπές
----------

1. ↑  
Bartos 1999, σελ. 253· Kapsanis 2006.
2. 1 2  Vlachos 1994.
3. ↑  Lossky 2002, σελ. 39.
Επί Τουρκοκρατίας λέγονταν **Γερλήδες** (από την τουρκική λέξη *yer* = γη) οι ντόπιοι κάτοικοι μιας περιοχής. Ειδικότερα, όμως, αποκαλούνταν με αυτό το όνομα οι γενίτσαροι Κρήτες (τουρκ. yerli yeniceri).

Οι Γερλήδες αποτελούσαν ένα τάγμα (ορντά) που συγκροτούνταν από 28 λόχους (οτζάκια), δηλαδή συνολικά από 2.500 άνδρες. Ο αρχηγός τους λεγόταν **Γερλή Αγάς** ή **Γερλήαγας**. Έδρα των Γερλήδων ήταν το Ηράκλειο. Εξάλλου, σε μια έκθεση του 1783 αναφέρεται ότι στα Χανιά υπηρετούσαν 1200 γερλήδες και 1150 στρατιώτες του πεζικού.

Ο Γερλή Αγάς ήταν την εποχή εκείνη αντίστοιχος με τον στρατιωτικό διοικητή περιφέρειας. Φαίνεται, μάλιστα, να λογιζόταν ένα από τα πλέον σημαίνοντα πρόσωπα της Κρήτης που όταν συνέβαινε κάτι συνέρχονταν σε σύσκεψη, όπως τούτο φανερώνει σχετικό ποίημα κάποιου Παύλου Πρεσβυτέρου από τις Αρχάνες:

> *και κράζι εκί τον χασεκί καδί τσιόλους τζι αγάδες*
> *Γερλή Αγά και τον Μουφτή και νάδυο ουλεμάδες...."*
> 
> 

Από τη δράση των διαφόρων Γερλη-αγάδων γνωστότερη είναι η εκστρατεία του Γερλήαγα Ομέρ στα Σφακιά το 1821, κατά την οποία υπέστη μεγάλη καταστροφή η περιοχή της Αμπέλου. Γενικότερα, μαζί και με τους αυτοκρατορικούς γενίτσαρους, είχαν τη φήμη ότι δεν υπάκουαν σε κανένα νόμο και δεν ανέχονταν κανένα περιορισμό .

Παραπομπές
----------

1. ↑  Μέρος Β' - Οι Βούλγαροι εν Θράκη[*νεκρός σύνδεσμος*]
2. ↑   Λεξιλόγιο Τουρκοκρητικής Ελληνόγλωσσης Λογοτεχνίας, Σταύρος Γ. Πλανάκης
3. ↑  Τσερεβελάκης, Γεώργιος Τ. «Τουρκοκρατία (1669-1898)». *Ιστορία των Κρητικών Επαναστάσεων (Βενετοκρατία-Τουρκοκρατία)*. σελ. 30. [*νεκρός σύνδεσμος*]
4. ↑  P. De Bonneval-M. Dumas, 2000, σ. 35
5. ↑  Ι.Δ. Μουρέλλος, 1950, σ. 353

Πηγές
-----

* Τουρκοκρητικοί-Γενίτσαροι, Γερλήδες
Η **Γκαμπάλα** (αζερικά: *Qəbələ*, προφέρεται: [ɡæbælæ]) είναι ποδοσφαιρική ομάδα από το Αζερμπαϊτζάν με έδρα την Γκαμπάλα. Συμμετέχει στο πρωτάθλημα ποδοσφαίρου Αζερμπαϊτζάν. Έδρα της ομάδας είναι το Στάδιο Γκαμπαλά χωρητικότητας 8.000 θεατών.

Έμβλημα και χρώματα
-------------------

Το έμβλημα του συλλόγου περιλαμβάνει τον Καύκασο με μία μαύρη ημισέληνο και ένα κόκκινο οκτάκτινο αστέρι, παρόμοιο με αυτό της σημαίας του Αζερμπαϊτζάν. Περιλαμβάνει επίσης το 2005 που σηματοδοτεί το έτος ίδρυσης του συλλόγου.

Κύρια χρώματα του συλλόγου είναι το μαύρο και το κόκκινο, ενώ χρησιμοποιείται επίσης και το λευκό στους εκτός έδρας αγώνες της ομάδας.

Επιτυχίες
---------

* **Α΄ Κατηγορία Αζερμπαϊτζάν** (2ου επιπέδου κατηγορία)

*Πρωταθλήτρια (1):* 2005–06
* **Κύπελλο Αζερμπαϊτζάν**

**Νικήτρια (2):** 2018–19, 2022–23
*Φιναλίστ (3):* 2013–14, 2016–17, 2017–18

Παραπομπές
----------

1. ↑  ο προβάδισμα ο Παναθηναϊκός, 0-0 με τη Γκαμπάλα sport24.gr

Εξωτερικοί σύνδεσμοι
--------------------

* Επίσημος ιστότοπος
Ο **Γιώργος Βότσης** (γενν. 1938) είναι Έλληνας δημοσιογράφος.

Βιογραφικό
----------

Γεννήθηκε στην Λάβδανη Ιωαννίνων, αλλά μεγάλωσε στον Πειραιά. Αποφοίτησε από την Νομική Σχολή του Πανεπιστημίου Αθηνών ενώ είχε ήδη ξεκινήσει την δημοσιογραφική του σταδιοδρομία το 1957, σε ηλικία 19 ετών.

Το 1967 πρωταγωνίστησε στην πρώτη ταινία, μικρού μήκους, της Τώνιας Μαρκετάκη, "Ο Γιάννης και ο δρόμος".

Μετά την επιβολή της χούντας των συνταγματαρχών, υπήρξε ιδρυτικό μέλος της αντιστασιακής οργάνωσης «Πατριωτικό Μέτωπο» (ΠΑΜ). Για την δράση του κατά του καθεστώτος καταδικάστηκε ερήμην σε φυλάκιση 5 ετών (διέφυγε στο Λονδίνο προτού συλληφθεί).

Στα χρόνια της Μεταπολίτευσης έγινε γνωστός ως πολιτικός αρχισυντάκτης και αρθρογράφος της «Ελευθεροτυπίας». Στις 7 Μαρτίου του 1988, μετά την δολοφονία, την 1η Μαρτίου, του βιομήχανου Αλέξανδρου Αθανασιάδη Μποδοσάκη από την 17 Νοέμβρη, ο Βότσης έγραψε «ανοιχτή επιστολή» την οποία απηύθυνε στα μέλη της 17Ν με τίτλο «*Άκου με, ένοπλε σύντροφε*», ασκώντας δριμεία κριτική στις βίαιες και τρομοκρατικές μεθόδους της οργάνωσης. Η 17 Νοέμβρη του απάντησε στις 12 Μαρτίου με προκήρυξη η οποία εστάλη στην εφημερίδα «Το Έθνος και είχε τον τίτλο «*Άξιος ο μισθός σου, άοπλε σύντροφε!*».

Προς τα τέλη της δεκαετίας του 1980 η επιρροή του Βότση στην πολιτική γραμμή της «Ελευθεροτυπίας» αυξήθηκε, ενώ αντίθετα μειώθηκε αυτή του Σπύρου Καρατζαφέρη, ο οποίος τελικά αποχώρησε το 1988 και συνεργάστηκε με τον γνωστό επιχειρηματία Σωκράτη Κόκκαλη στην έκδοση της εφημερίδας «Επικαιρότητα». Ήδη από το 1987 η «Ελευθεροτυπία» είχε πάρει αποστάσεις από την κυβέρνηση του Ανδρέα Παπανδρέου, και την περίοδο του λεγόμενου «βρώμικου '89» ο Βότσης πρωτοστάτησε σε επιθέσεις κατά του πρωθυπουργού προσωπικά. Στις αρχές της δεκαετίας του 1990 ήλθε σε σύγκρουση με το ΚΚΕ και άλλες Αριστερές δυνάμεις όταν υποστήριξε ορισμένες ιδιωτικοποιήσεις.

Είναι νυμφευμένος με την δημοσιογράφο Λένα Παγώνη, και έχουν δύο κόρες.

Παραπομπές
----------

1. 1 2 3 4  Ο Μίκης και η «πληγή της αριστεράς»[*νεκρός σύνδεσμος*]
2. ↑  «27 χρόνια από τον θάνατο της Τώνιας Μαρκετάκη». *www.ertnews.gr*. 26 Ιουλίου 2021. Ανακτήθηκε στις 7 Μαρτίου 2022.
3. ↑  Ελευθεροτυπία, 8 Μαρτίου 1988
4. ↑  Το Έθνος, 15 Μαρτίου 1987
5. ↑  ενδεικτικά, Ελευθεροτυπία 12-30 Ιουνίου 1989
Ο **Ηλίας Μεταξάτος** (1939 - 28 Νοεμβρίου 1958) ήταν Έλληνας αθλητής του στίβου, η πορεία του οποίου ανακόπηκε από τον αδόκητο θάνατό του. Έγινε γνωστός στο πανελλήνιο εξαιτίας του πρωτοφανούς στα χρονικά του παγκόσμιου αθλητισμού ατυχήματος που είχε με ακόντιο στη διάρκεια των χειμερινών διασυλλογικών αγώνων στίβου β΄ και γ' κατηγορίας και το οποίο τελικά είχε αποτέλεσμα το θάνατό του.

Βιογραφία
---------

Αρχικά ήταν αθλητής του Πανιωνίου και έπειτα εντάχθηκε στον Πειραϊκό. Ήταν μεταξύ των 256 νέων που αγωνίστηκαν στους 6ους αγώνες ανωμάλου δρόμου (Λαϊκός Ανώμαλος Δρόμος), που είχε προκηρύξει η εφημερίδα *Αθλητική Ηχώ* το 1958 και κατατάχθηκε 63ος με χρόνο 18.08.8. Οι συμμετέχοντες σε εκείνον το δρόμο κλήθηκαν από τον Ολυμπιακό να μετάσχουν σε αγώνες στίβου στο Παναθηναϊκό Στάδιο. Ο Μεταξάτος, της νεοσύστατης τότε ομάδας, Νίκαιας-Κορυδαλλού, κέρδισε στα 5 χλμ. με χρόνο 18.35.0. Ακολούθησε η επιτυχία του, στο ίδιο αγώνισμα, στους διασυλλογικούς αγώνες β΄ και γ΄ κατηγορίας τον Οκτώβριο του 1958 και μια τρίτη θέση στο δρόμο των 800 μ.

### Τραυματισμός, θάνατος και κηδεία

Στις 23 Νοεμβρίου του 1958 διεξάγονταν ταυτόχρονα οι αγώνες του ακοντισμού και των 5.000 μέτρων. Ενώ οι δρομείς έτρεχαν στον πέμπτο ή έκτο γύρο, σε μια βολή ακοντισμού το ακόντιο έπεσε και καρφώθηκε στον πρώτο διάδρομο. Σε αντίθεση με τους τρεις πρώτους δρομείς, οι οποίοι είδαν το καρφωμένο ακόντιο και το απέφυγαν, ο Μεταξάτος, έπεσε πάνω στο ακόντιο, καθώς δεν το είχε αντιληφθεί. Αποτέλεσμα ήταν το κοντάρι να μην πέσει, να αντισταθεί στην ορμή του αθλητή και να του σφηνωθεί στο μάτι. Αργότερα έγινε γνωστό ότι το κοντάρι είχε αποτέλεσμα να σχιστεί το βλέφαρο του Μεταξάτου και ο νεαρός να υποστεί εγκεφαλική διάσειση , εγκεφαλικό αιμάτωμα και ημιπληγία. Ο νεαρός αθλητής μεταφέρθηκε στο νοσοκομείο *Ευαγγελισμός*, όπου υποβλήθηκε σε απανωτές χειρουργικές επεμβάσεις και σε αφαίρεση θρόμβων. Ωστόσο, απεβίωσε στις 28 Νοεμβρίου, σε ηλικία μόλις 19 ετών, προκαλώντας πανελλήνια συγκίνηση. Η κηδεία του έγινε την επομένη ημέρα.

Το θλιβερό συμβάν είχε αποτέλεσμα να προβούν σε αλλαγές οι αρχές του στίβου τόσο στο χρόνο διεξαγωγής των αγωνισμάτων, όσο και στο στάδιο.

Σημειώσεις και παραπομπές
-------------------------

1. ↑  Ο 18ετής Σχοινάς εθριάμβευσεν εις τον ΣΤ΄ανώμαλον δρόμον, Αθλητική Ηχώ, 5 Μαΐου 1958
2. ↑   Σύμφωνα με την εκδοχή που αναγράφεται στην εφημερίδα "Μακεδονία", φύλλο της 29ης Νοεμβρίου 1958, από την ορμή του αθλητή το ακόντιο έσπασε και η άκρη του σφηνώθηκε στο μάτι του Μεταξάτου.
3. ↑  Ακόντιον ενεσφηνώθη εις το μάτι αθλητού ενώ ηγωνίζετο στα 5.000 μ.[*νεκρός σύνδεσμος*] Αθλητική Ηχώ, 24 Νοεμβρίου 1958
4. ↑  Απέθανεν ο Μεταξάτος, Μακεδονία, 29 Νοεμβρίου 1958
Χάρτης της περιφέρειας
Η **Σλαβοσερβία** (*σερβικά : Славеносрбија, ουκρανικά : Слов'яносербія*) ήταν παλιά διοικητική στρατιωτική περιφέρεια της Ρωσικής Αυτοκρατορίας που υφίσταται από το 1753 μέχρι το 1764. Βρισκόταν στα εδάφη της σημερινής Ουκρανίας μεταξύ των ποταμών Μπαχμούτ και Λουγκάνι. Πρωτεύουσα της περιφέρειας ήταν η πόλη Μπαχμούτ.

Ιστορία
-------

Με διάταγμα της Ρωσικής γερουσίας τις 29 Μαΐου 1753 δόθηκε άδεια για ελεύθερη εγκατάσταση σε Σέρβους, Βούλγαρους, Ούγγρους και άλλους Βαλκανικούς ορθοδόξους λαούς προκειμένου να διασφαλίσει την προστασία των νοτίων συνόρων της αυτοκρατορίας. Έτσι δημιουργήθηκαν οι διοικητικές περιοχές της Σλαβοσερβίας και η Νέα Σερβία όπου ήταν υπό τον άμεσο έλεγχο της Γερουσίας. Οι νέοι κάτοικοι εγκαταστάθηκαν σε περιοχές που δεν είχαν καλλιεργηθεί ποτέ και στα σύνορα της αυτοκρατορίας που μαστίζονταν από επιδρομές Τατάρων και Τούρκων.

Οι δύο περιφέρειες υπήρξαν περισσότερο από μια δεκαετία μέχρι το 1764, οπότε καταργήθηκαν με απόφαση της ρωσικής κυβέρνησης κι ενσωματώθηκαν σε νέες διοικητικές διαιρέσεις. Οι Σέρβοι που εγκαταστάθηκαν σε αυτές τις περιοχές γρήγορα αφομοιώθηκαν από τον ντόπιο πληθυσμό έτσι ώστε έναν αιώνα μετά την εγκατάστασή τους είχαν απομείνει μόνο χίλιοι Σέρβοι στο έδαφος της Ουκρανίας.

Με το ίδιο όνομα είναι γνωστή η σημερινή Διοικητική περιοχή Σλαβοσερβία που ανήκει στην Περιφέρεια Λουγκάνσκ της Ουκρανίας.

Αναφορές
--------

* *Енциклопедія українознавства*, У 10-х томах, / Головний редактор Володимир Кубійович, — Париж; Нью-Йорк: Молоде життя, 1954—1989.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σλαβοσερβία** |

* Нова Србија и Славјаносрбија
* Сеоба Срба у Руско царство половином 18. века
* Карта Нової Сербії (1752-1764)
* Костянтин Шляховий. Нова Сербія в топонімах Кіровоградщини Αρχειοθετήθηκε 2013-03-12 στο Wayback Machine.
* Костянтин Шляховий. Новосербські топоніми Кіровоградщини Αρχειοθετήθηκε 2014-04-19 στο Wayback Machine.
* Анатолій Пивовар. Поселення задніпрських місць та утворення Нової Сербії в документах середини XVIII століття Αρχειοθετήθηκε 2013-03-12 στο Wayback Machine.
Ο  **Ηλίας Μίσσας** γεννήθηκε στη Καρίτσα Καρδίτσας, γιος του Ευάγγελου και της Ειρήνης, στις 7 Ιουνίου 1965 και είναι Έλληνας παλαίμαχος τερματοφύλακας ποδοσφαίρου, ο οποίος αγωνίστηκε κατά τη δεκαετία του ’80 αγωνιζόμενος στον Παναθηναϊκό, στον Εθνικό Πειραιώς, στον Ηλυσιακό και σε άλλες ομάδες.

Καριέρα
-------

ΠΑΕ Παναθηναϊκός
----------------

Ο Ηλίας Μίσσας ξεκίνησε την καριέρα του στον Παναθηναϊκό, καθώς αγωνίστηκε σε όλα τα ερασιτεχνικά τμήματα του Παναθηναϊκού απο το 1975 μέχρι και το 1985. Δάσκαλος του σε αυτή την μακρόχρονη πορεία ήταν ο παλιός διεθνής τερματοφύλακας Τάκης Οικονομόπουλος. Την περίοδο 1985-1986 αγωνίστηκε για πρώτη φορά ως επαγγελματίας με την φανέλα του Παναθηναϊκού συμπληρώνοντας την τριάδα των τερματοφυλάκων μαζί με τον Νίκο Σαργκάνη και τον Αντώνη Μήνου. Μάλιστα με την ομάδα του τριφυλλιού κατέκτησε το Πρωτάθλημα και το Κύπελλο Ελλάδος την ίδια χρονιά.

Εθνικός Πειραιώς
----------------

Την περίοδο 1986-1987 αγωνίστηκε στον Εθνικό Πειραιώς με πολύ καλή παρουσία, μετρώντας 13 συμμετοχές στο πρωτάθλημα της Α 'Εθνικής. Ο Εθνικός την εν λόγω χρονιά τερμάτισε στην 10 θέση του Ελληνικού Πρωταθλήματος.

'Αλλες Ομάδες
-------------

Την περίοδο 1987-1988 αγωνίστηκε στη Β' Εθνική με την ομάδα της Χαλκίδας,ενώ την επόμενη χρονία αγωνίστηκε
στον Ηλυσιακό. Με τους κιτρινόμαυρους αγωνίστηκε για 3 χρόνια (1988-1991) και συμπλήρωσε περισσότερες απο 100 συμμετοχές. Μάλιστα την περίοδο 1990-1991 η άμυνα του Ηλυσιακού αναδείχθηκε η καλύτερη της κατηγορίας.

Την περίοδο 1991-1992 αγωνίστηκε στην ομάδα της Ρόδου συμπληρώνοντας 25 συμμετοχές με την ομάδα του νησιού. Μετά το 1992 αγωνίστηκε σε Ερασιτεχνικές ομάδες όπως ο Αστέρας Ζωγράφου(2 χρόνια) και ο Α.Ο. Ελλάς Ποντίων(1 χρόνο) όπου και έκλεισε την καριέρα του το 1995.

Σήμερα αγωνίζεται με τις ομάδες παλαιμάχων του Παναθηναϊκού και του Ηλυσιακού. Ενώ έχει εργαστεί ως προπονητής Τερματοφυλάκων σε Ηλυσιακό, Α.Ο Διάνα Ηλιούπολης, Άγιαξ Ταύρου και στην Α.Ε. Χαλανδρίου.

Τίτλοι – Διακρίσεις
-------------------

* Πρωτάθλημα Ελλάδος (1):1986.
* Κύπελλο Ελλάδος (1):1986
* Πρωτάθλημα Γ'Εθνικής Κατηγορίας (1):1990

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Οι παλαίμαχοι του Παναθηναϊκού στο πλευρό των ανήλικων προσφύγων της «Αποστολής»
* Σας παρουσιάζουμε όλους τους παίκτες του Παναθηναϊκού που κατάφεραν να στεφθούν πρωταθλητές [*νεκρός σύνδεσμος*]
* Ακαδημίες Παναθηναϊκού Αρχειοθετήθηκε 2016-06-13 στο Wayback Machine.
* ΠΑΛΑΙΜΑΧΟΙ ΠΑΝΑΘΗΝΑΙΚΟΥ
* ΟΜΑΔΩΝ Α'ΕΘΝΙΚΗΣ 1986-1987[*νεκρός σύνδεσμος*]
Το **Σουπερκόπα Ευρωαμερικάνα** (αγγλικά: *Supercopa Euroamericana*) υπήρξε ένας ετήσιος φιλικός ποδοσφαιρικός αγώνας επίδειξης και επρόκειτο για διηπειρωτικό αγώνα. Αγωνίζονταν από την Ευρώπη ο νικητής του Γιουρόπα Λιγκ και από τη Λατινική Αμερική ο νικητής του Κόπα Σουδαμερικάνα.

Ιστορία
-------

Αποτέλεσε μέρος του θεσμού Κόπα Ευρωαμερικάνα που θεσπίστηκε το 2013. Το 2015 ήταν η πρώτη φορά που διεξήχθη ο αγώνας ενώ το 2016 διεξήχθη για τελευταία φορά.

Τελικοί
-------

Ο πρώτος αυτός φιλικός αγώνας διεξήχθη στις 26 Μαρτίου 2015 στο Στάδιο Μονουμεντάλ στο Μπουένος Άιρες της Αργεντινής ανάμεσα στην Ρίβερ Πλέιτ, κάτοχο του Κόπα Σουδαμερικάνα, και στην Σεβίλλη, κάτοχο του Γιουρόπα Λιγκ. Επικράτησε η Ρίβερ Πλέιτ με 1-0. Το 2016 επικράτησε η ισπανική Σεβίλλη της Σάντα Φε από την Κολομβία με 2-1.

Παραπομπές
----------

1. ↑  Ωρα για Supercopa Euroamericana!. gazzetta.gr. 26/03/2015. Ανακτήθηκε: 26/03/2015
2. ↑  Supercopa Euroamericana 2015 result. soccerway.com. 27/03/2015
3. ↑  Supercopa Euroamericana 2016 result. soccerway.com. 20/07/2016

Εξωτερικοί σύνδεσμοι
--------------------

* Επίσημη ιστοσελίδα του Κόπα Ευρωαμερικάνα


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Supercopa Euroamericana  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ηλίας Λαγάκος** του Λεωνίδα (1899 - 11 Δεκεμβρίου 1958) ήταν Έλληνας δικηγόρος και πολιτικός.

Βιογραφία
---------

Καταγόταν από το Ξηροκάμπι Λακωνίας. Σπούδασε νομικά στην Αθήνα και διορίστηκε από το υπουργείο Δικαιοσύνης επιθεωρητής φυλακών. Άσκησε το επάγγελμα του δικηγόρου μέχρι την Κατοχή. Έλαβε μέρος στην Εθνική Αντίσταση. Εξελέγη βουλευτής Λακωνίας για πρώτη φορά το 1946 με το Δημοκρατικόν Σοσιαλιστικόν Κόμμα και επανεξελέγη το 1950 με το Κόμμα Γεωργίου Παπανδρέου. Υπήρξε γενικός διευθυντής του πολιτικού γραφείου του Γ. Παπανδρέου.
Ανέλαβε υπουργός Δικαιοσύνης στις 13 Σεπτεμβρίου 1950 στην κυβέρνηση του Σοφοκλή Βενιζέλου έως την παραίτησή του στις 4 Ιουλίου 1951. Ήταν προσωρινά υπουργός Εργασίας στην επόμενη κυβέρνηση του Σοφοκλή Βενιζέλου από τις 3 Νοεμβρίου 1950 έως την 1η Φεβρουαρίου 1951.
Πέθανε σε ηλικία 59 ετών το 1958. Ήταν παντρεμένος με την Όλγα Λαγάκου, το γένος Βορβή. Ο γιος του, Λεωνίδας Λαγάκος ήταν επίσης βουλευτής.

Παραπομπές
----------

1. 1 2  εφ. Λακωνικός Κήρυξ, φύλλο 21ης Δεκεμβρίου 1958, σελ. 1.
2. 1 2  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 74, αρ. 565).(pdf)
3. ↑  ««Κυβέρνησις Σοφοκλή Βενιζέλου, Από 13.9.1950 Έως 3.11.1950»». Γενική Γραμματεία της Κυβέρνησης. Ανακτήθηκε στις 15 Ιουλίου 2015.
4. ↑  Ελευθερία, φύλλο 13ης Δεκεμβρίου 1958, σελ. 2

Εξωτερικοί σύνδεσμοι
--------------------

* Επιστολή του Ηλία Λαγάκου προς το Σοφ. Βενιζέλο για την άρση του ενοικιοστασίου, Αρχείο Σοφοκλή Βενιζέλου.
Οι **Ιστορίες για μισογύνηδες** (αγγλικά: *Little Tales of Misogyny*) είναι συλλογή 17 μικρών ιστοριών της Αμερικανίδας μυθιστοριογράφου Πατρίσια Χάισμιθ, περισσότερο γνωστής για το μυθιστόρημά της «Ο ταλαντούχος κύριος Ρίπλεϊ».   

Η συλλογή πρωτοεκδόθηκε στην γερμανική γλώσσα, το 1975 με τίτλο *"Kleine Geschichten für Weiberfeinde"* από τον εκδοτικό οίκο "Diogenes Verlag", στην Ελβετία. Στην αγγλική γλώσσα εκδόθηκε το 1977 από τον αγγλικό εκδοτικό οίκο "Heinemann". Στην Ελλάδα εκδόθηκε το 1982 από τον εκδοτικό οίκο *"Γράμματα"* σε μετάφραση του Αλέκου Παπάζογλου και με τις εικονογραφήσεις της πρώτης έκδοσης, του Γάλλου καλλιτέχνη Ρολάν Τοπόρ.

Οι ιστορίες όπως φαίνεται και από τους τίτλους τους, μεταβάλλουν τους παραδοσιακούς ρόλους της γυναίκας, σε μακάβριες καρικατούρες. Μέσα σε λίγες γραμμές και σε μια ατμόσφαιρα μακάβρια και στα όρια του παραλόγου, η Χάισμιθ κάνει αυτό που ξέρει καλύτερα να κάνει: μαύρο χιούμορ.   

*Αυτές οι μικρές ιστορίες έχουν τρομερή πλάκα: μοιάζουν με λαμπερές χειροβομβίδες που μια σκασμένη στα γέλια Χάισμιθ, πετάει στους αναγνώστες της.*

Οι ιστορίες
-----------

Τα κείμενα (δύο ή τριών σελίδων το καθένα) που αποτελούν την έκδοση είναι:

* "The Hand" - (Το χέρι)
* "Oona, the Jolly Cave Woman" - *(Ούνα, η γυναίκα των σπηλαίων)*
* "The Coquette" - *(Η ναζιάρα)*
* "The Female Novelist" - *(Η πεζογράφος)*
* "The Dancer" - *(Η χορεύτρια)*
* "The Invalid, or, the Bedridden" - *(Η ανάπηρη)*
* "The Artist" - *(Η καλλιτέχνης)*
* "The Middle-Class Housewife" - *(Η μεσοαστή νοικοκυρά)*
* "The Fully Licensed Whore, or, the Wife" - *(Η επαγγελματίας πόρνη)*
* "The Breeder" - *(Η τροφός)*
* "The Mobile-Bed Object" - *(Το φορητό σκεύος)*
* "The Perfect Little Lady" - *(Η τέλεια μικρή κυρία)*
* "The Silent Mother-in-Law" - *(Η σιωπηλή πεθερά)*
* "The Prude" - *(Η σεμνότυφη)*
* "The Victim" - *(Το θύμα)*
* "The Evangelist" - *(Η θεούσα)*
* "The Perfectionist" - *(Η τελειομανής)*

Παραπομπές
----------

1. ↑

Πηγές
-----


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Little Tales of Misogyny  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 42°41′30″N 22°10′0″E﻿ / ﻿42.69167°N 22.16667°E﻿ / 42.69167; 22.16667
Η **Σουρντούλιτσα** (Σερβικά: *Сурдулица/Surdulica*), είναι μια πόλη και δήμος της νοτιονανατολικής Σερβίας. Το 2002 ο πληθυσμός της πόλης ήταν 10.914, ενώ ο πληθυσμός του δήμου ήταν 22.190.

Γεωγραφία
---------

Η πόλη βρίσκεται σε ύψος 480 μετρων. Κοντά στην πόλη βρίσκεται η Λίμνη Βλάσινα. Γύρω από την πόλη υπάρχουν πολλές πηγές. Μέσα από την πόλη περνούν δυο ποταμοί, ο Βρλα και ο Ρομάνοβτσε.

Ιστορία
-------

Η πρώτη αναφορά στην πόλη γίνεται τον 13ο αιώνα. Απελευθερώθηκε από τους Τούρκους το τέλος του 19ου αιώνα. Σήμερα είναι μια μικρή βιομηχανική πόλη.

Βομβαρδισμός από το NATO
------------------------

Το 1999 έγινε κατά λάθος βομβαρδισμός του χωριού από αεροπλάνο του NATO με αποτέλεσμα το θάνατο 20 ανθρώπων.

Σχολεία
-------

Στην πόλη υπάρχουν δύο δημοτικά σχολεία (το Σχολείο Βουκ Κάρατζιτς και το Σχολείο Γιόβα Γιοβάνοβιτς Ζμάι) και αρκετά άλλα στα γύρω χωριά. Υπάρχουν τρία γυμνάσια, το "Γυμνάσιο Σβέτοζαρ Μάρκοβιτς", η "Αγροτική Σχολή Γιόζιφ Πάνσιτς" (στο ίδιο κτίριο με το Γυμνάσιο) και η "Τεχνική σχολή Νίκολα Τέσλα".

Δημογραφία (απογραφή 2002)
--------------------------

Εθνότητες στο Δήμο Σουρδουλίτσας:

* Σέρβοι = 18,274
* Ρομά = 10,119
* Βούλγαροι = 1,004
* Γιουγκοσλάβοι = 106

Εξωτερικοί σύνδεσμοι
--------------------

* Surdulica

Παραπομπές
----------

1. ↑  «2011 Census of Population, Households and Dwellings in the Republic of Serbia» (PDF). *stat.gov.rs*. Statistical Office of the Republic of Serbia. Ανακτήθηκε στις 11 Ιανουαρίου 2017.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 152144648681380806668
* BNF: cb12132731x (data)

 |

 |
Η χημική δομή του ισοφλουράνιου
Το **ισοφλουράνιο** είναι φάρμακο το οποίο χρησιμοποιείται ως εισπνεόμενο γενικό αναισθητικό. Μπορεί να χρησιμοποιηθεί τόσο στην εισαγωγή όσο και στη διατήρηση της αναισθησίας, αλλά πλέον χρησιμοποιούνται περισσότερο άλλα φάρμακα, καθώς το ισοφλουράνιο μπορεί να ερεθίσει τον αεραγωγό. Το ισοφλουράνιο ανήκει στην κατηγορία των αλογονομένων αιθέρων. Όπως και άλλα αναισθητικά, ο ακριβής μηχανισμός δράσης δεν είναι γνωστός. Πιθανότητα δρα ως ενεργός αλοστερικός ρυθμιστής των ανασταλτικών υποδοχέων GABA.

Παρενέργειες του ισοφλουράνιου περιλαμβάνουν καταστολή του αναπνευστικού, χαμηλή πίεση και καρδιακή αρρυθμία. Μπορεί να προκαλέσει κακόηθες νευροληπτικό σύνδρομο ή υποκαλιαιμία. Είναι άγνωστο αν η χρήση του κατά τη διάρκεια της εγκυμοσύνης είναι ασφαλής για το έμβρυο, αλλά φαίνεται να είναι ασφαλές κατά τη διάρκεια της καισαρικής τομής. Το ισοφλουράνιο εγκρίθηκε για ιατρική χρήση στις Ηνωμένες Πολιτείες το 1979. Το ισοφλουράνιο συμπεριλαμβάνεται από το Παγκόσμιο Οργανισμό Υγείας στο κατάλογο απαραιτήτων φαρμάκων, φάρμακα τα οποία θεωρούνται απαραίτητα για την παροχή βασικών υπηρεσιών υγείας.

Παραπομπές
----------

1. 1 2 3  «Isoflurane - FDA prescribing information, side effects and uses». *www.drugs.com*. Μαρτίου 2015. Αρχειοθετήθηκε από το πρωτότυπο στις 21 Δεκεμβρίου 2016. Ανακτήθηκε στις 13 Δεκεμβρίου 2016.
2. 1 2  «Isoflurane (inhalation anaesthetic) - Summary of Product Characteristics (SPC) - (eMC)». *www.medicines.org.uk*. 11 Ιανουαρίου 2016. Αρχειοθετήθηκε από το πρωτότυπο στις 20 Δεκεμβρίου 2016. Ανακτήθηκε στις 13 Δεκεμβρίου 2016.
3. ↑  Kliegman, Robert M.· Stanton, Bonita M. D.· Geme, Joseph St· Schor, Nina F. (2015). *Nelson Textbook of Pediatrics* (στα Αγγλικά) (20 έκδοση). Elsevier Health Sciences. σελ. 420. ISBN 9780323263528. Αρχειοθετήθηκε από το πρωτότυπο στις 20 Δεκεμβρίου 2016.
4. ↑  «Enhancement of gamma-aminobutyric acid-activated Cl- currents in cultured rat hippocampal neurones by three volatile anaesthetics». *The Journal of Physiology* **449**: 279–93. April 1992. doi:10.1113/jphysiol.1992.sp019086. PMID 1326046.
5. ↑  «Effects of temperature and volatile anesthetics on GABA(A) receptors». *Anesthesiology* **90** (2): 484–91. February 1999. doi:10.1097/00000542-199902000-00024. PMID 9952156. .
6. ↑  «General anesthetics potentiate gamma-aminobutyric acid actions on gamma-aminobutyric acidA receptors expressed by Xenopus oocytes: lack of involvement of intracellular calcium». *The Journal of Pharmacology and Experimental Therapeutics* **263** (2): 569–78. November 1992. PMID 1331405.
7. ↑  «The actions of ether, alcohol and alkane general anaesthetics on GABAA and glycine receptors and the effects of TM2 and TM3 mutations». *British Journal of Pharmacology* **129** (4): 731–43. February 2000. doi:10.1038/sj.bjp.0703087. PMID 10683198. PMC 1571881. .
8. ↑  «WHO Model List of Essential Medicines» (PDF). World Health Organization. Μαρτίου 2011. Ανακτήθηκε στις 22 Αυγούστου 2011.
Η **Σοφία Νάτη** (γεννημένη στις 19 Απριλίου 1993 στο Όμπερχαουζεν της Γερμανίας) είναι Ελληνίδα ποδοσφαιρίστρια, η οποία αγωνίζεται ως κεντρικός επιθετικός και για την εθνική ομάδα ποδοσφαίρου γυναικών Ελλάδας. Αγωνίζεται επαγγελματικά από το 2008.

Σταδιοδρομία
------------

Η Νάτη έχει κληθεί στην ελληνική εθνική ομάδα για τους αγώνες των προκριματικών για το Παγκόσμιο Κύπελλο Ποδοσφαίρου Γυναικών 2019. Επίσης έχει αγωνιστεί με την εθνική Γερμανίας Κ19 το 2011. Από το 2008 έως το 2011 αγωνίστηκε για τη ΣΓΣ Έσσεν. Από το 2011 έως το 2013 αγωνίστηκε για την ΣΚ 07 Μπαντ Νόιεναρ, ενώ από το 2013 έως το 2017 αγωνίστηκε για τη ΜΣΦ Ντούισμπουργκ. Το 2018 πήρε μεταγραφή στην ΠΣΦ και το 2019 πήρε μεταγραφή στη Βέρντερ Βρέμης.

Παραπομπές
----------

1. ↑  (Γερμανικά) *Soccerdonna*. 1330. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. a156287a.
3. ↑  (Γερμανικά) *Soccerdonna*. 1330. Ανακτήθηκε στις 28  Μαΐου 2022.
4. ↑  «Women World Cup Qualifiers Europe 2017/2018 » Teams (Greece)». *WorldFootball.net*. Ανακτήθηκε στις 29 Αυγούστου 2019.

Εξωτερικοί σύνδεσμοι
--------------------

* Σοφία Νάτη – Επιδόσεις στις διοργανώσεις της UEFA
* (Αγγλικά) Προφίλ Σοφία Νάτη στο Soccerway
Η **Σοφία Μπεναρδή** υπήρξε πρωταθλήτρια Ελλάδος στο στίβο τη δεκαετία του ’30. Ήταν από τις πρωτοπόρους στον ελληνικό γυναικείο αθλητισμό. Ως αθλήτρια του Πανιωνίου Γ.Σ. και του Α.Ο. Παλαιού Φαλήρου αναδείχθηκε πρωταθλήτρια Ελλάδος και κατέρριψε τα πανελλήνια ρεκόρ στα 100 μ, 80 μ.εμπ, άλμα εις μήκος και σφαιροβολία. Πολυσύνθετος αθλητής (δεκαθλητής) υπήρξε και ο αδερφός της, ο Στέλιος Μπεναρδής.

Βιογραφικό
----------

Η Σοφία Μπεναρδή ήταν αθλήτρια του Πανιωνίου Γ.Σ. την περίοδο του μεσοπολέμου, όταν ο σύλλογος είχε ως έδρα το Παναθηναϊκό Στάδιο. Ο σύλλογος της Σμύρνης υπήρξε πρωτοπόρος στη διάδοση του γυναικείου αθλητισμού και στα τέλη της δεκαετίας του '20 δημιούργησε έναν πυρήνα αθλητριών με σημαντικότερες τις Σοφία Μπεναρδή και Ειρήνη Αρμάου.

Η Μπεναρδή, όπως όλες οι πρωτοπόρες αθλήτριες της εποχής εκείνης, υπήρξε πολυσύνθετη αθλήτρια. Ασχολήθηκε με τους δρόμους ταχύτητας και εμποδίων, με το άλμα εις μήκος και τη σφαιροβολία. Πρωτοεμφανίστηκε στους Αγώνες Αθλητριών Πανιωνίου 1926, στο άτυπο ετήσιο γυναικείο πρωτάθλημα που διοργάνωνε ο Πανιώνιος, στο οποίο πρωταγωνιστούσε συνεχώς ως το 1930 κατακτώντας πάνω από 20 νίκες. Το 1926 πρώτευσε σε τέσσερα αγωνίσματα: 80μ. 150μ. μήκος και σφαιροβολία. Το έτος αυτό, εναρκτήριο του στίβου γυναικών στην Ελλάδα, έτρεχε σε όλες τις αποστάσεις ταχύτητας: 60μ (9.0), 80μ (12.0), 100μ (14.8), 150μ (22.2), έκανε άλματα σε μήκος (4,63μ) και ύψος (1,23μ), έριχνε σφαίρα (8,65μ) και μετείχε στο τρίαθλο (72 β.) και στις σκυταλοδρομίες: 4x50μ (30.4), 4x75 (44.8) με την ομάδα του Πανιωνίου. Στο τέλος του 1928 στο όνομά της εγγράφηκαν οι πρώτες επίσημες πανελλήνιες επιδόσεις στίβου γυναικών στα: 80μ, 150μ, σφαίρα και μήκος.

Υπήρξε η πρώτη κάτοχος του πανελληνίου ρεκόρ γυναικών στα 100 μ. με 14,8΄΄, το οποίο κατέρριψε άλλες δύο φορές. Επίσης, έκανε ρεκόρ στο μήκος με 4,63 και στη σφαιροβολία. Τέλος, κατέκτησε δύο πανελλήνιες νίκες στα 80 εμπόδια, το 1931 και το 1932 με πανελλήνια ρεκόρ: 15,2 και 14,8 αντίστοιχα.

Στη συνέχεια θα συνεχίσει να αγωνίζεται με τα χρώματα του Α.Ο. Παλαιού Φαλήρου.

Διακρίσεις
----------

* **Πανελλήνια ρεκόρ**
	+ 80 μ. (1): 11.2 (1928)
	+ 100 μ. (3): 14.8 (1929), 14.2 και 14.1 (1930)
	+ 150 μ. (1): 22.2 (1928)
	+ 80 εμπ. (2): 15.2 (1931) και 14.8 (1932)
	+ Μήκος (1): 4,63 μ. (1928)
	+ Σφαιροβολία (2): 7,86μ. (1928) και 8,65μ. (1929)

* **Πρωταθλήτρια Ελλάδος**
	+ 100 μ.:
	+ 80 μ.εμπ. (2): 1931, 1932

Πηγές
-----

1. Πέτρου Λινάρδου, "Η Σμύρνη του Πανιωνίου", 1998.
Αυτό το λήμμα αφορά την ισπανική διάλεκτο.  Για άλλες χρήσεις, δείτε: Εξτρεμαδουρική γλώσσα.

Η **εξτρεμενική διάλεκτος** (ενδώνυμο: dialecto extremeño ή castúo) είναι μία από τις νότιες διαλέκτους της ισπανικής γλώσσας στην Ιβηρική χερσόνησο. Εκτείνεται στο μεγαλύτερο μέρος της αυτοδιοικούμενης περιφέρειας της Εξτρεμαδούρα στην κεντρο-δυτική Ισπανία. Διαφοροποιείται από τη γειτονική διάλεκτο της Καστίλης-Λα Μάντσα λόγω της διατήρησης του δασέως αλλόφωνου [h] σε θέσεις όπως το ετυμολογικό αρχικό <f-> των λατινικών (π.χ. harina), ως αλλόφωνο του τριβόμενου υπερωικού paja [paha] και του /-s/ σε συλλαβική έξοδο, χαρακτηριστικά που με τη σειρά του την πλησιάζουν στα γειτονικά ανατολικά ανδαλουσιανικά ιδιώματα.

Ο όρος καστούο αναφέρεται στη λογοτεχνική μορφή της διαλέκτου όπως αποτυπώθηκε στη δεκαετία του 1920 από τον ποιητή Λουίς Τσαμίθο Τριγέρος.

Παραπομπές
----------

1. ↑  Montero Curiel, P. (2006): *El extremeño*. Μαδρίτη: Arco libros. σελ. 13.
Σοφία Μάιλς
Η **Σοφία Μάιλς** (*Sophia Jane Myles*, 18 Μαρτίου 1980) είναι Αγγλίδα ηθοποιός.

Βιογραφία
---------

### Τα Πρώτα Χρόνια

Η Σοφία γεννήθηκε στο Λονδίνο. Ο πατέρας της, Πήτερ Μάιλς, είναι εφημέριος στο Isleworth, του δυτικού Λονδίνου και η μητέρα της, Τζέην, δουλεύει σε εκπαιδευτικές εκδόσεις. Η γιαγιά της (απ' την πλευρά του πατέρα της) ήταν Ρωσίδα. Η καριέρα της σαν ηθοποιός άρχισε όταν κάποιος την πρόσεξε σε μια σχολική παράσταση. Πριν από αυτό σκόπευε να σπουδάσει φιλοσοφία στο Πανεπιστήμιο του Καίμπριτζ.

### Σταδιοδρομία

Από το 1996, η Σοφία Μάιλς έχει εμφανιστεί σε μια σειρά ταινιών και τηλεοπτικών παραγωγών Αμερικανικής και Αγγλικής παραγωγής. Είχε ένα μικρό ρόλο στην ταινία του 2003 *Underworld*, αλλά και στη συνέχεια του (σε μία σκηνή flashback), *Underworld: Evolution*. Το 2006, συμπρωταγωνίστησε μαζί με τον Τζέιμς Φράνκο στο αισθηματικό δράμα *Τριστάνος και Ιζόλδη*, ερμηνεύοντας το ρόλο της Ιζόλδης.

Εμφανίστηκε ως Madame de Pompadour σε ένα επεισόδιο της σειράς *Doctor Who* ενώ πρόσφατα ολοκλήρωσε τα γυρίσματα μιας τηλεοπτικής μεταφοράς του *Δράκουλα* (για λογαριασμό του BBC) όπου ερμηνεύει το ρόλο της Lucy Westenra. Τέλος πρωταγωνίστησε στην κωμωδία *Art School Confidential* όπου ερμηνεύει την αγαπημένη του πρωταγωνιστή Max Minghella, και που προβλήθηκε στις Αμερικανικές αίθουσες το Μάιο του 2006.

### Προσωπική Ζώη

Η Σοφία μένει στο Green Park και λατρεύει την ιππασία, το σκι, τις παγοδρομίες και το κολύμπι. Από το 2006 έχει σχέση με τον Σκωτσέζο ηθοποιό David Tennant, τον οποίο και γνώρισε στα γυρίσματα της τηλεοπτικής σειράς *Doctor Who*. Παλιότερα είχε σχέση με τον κατά πολύ μεγαλύτερο της, ηθοποιό Τσαρλς Ντανς.

Επιλεγμένη Φιλμογραφία
----------------------

* Art School Confidential (2006)
* Tristan + Isolde (2006)
* Underworld: Evolution (2006)
* Thunderbirds (2004)
* Underworld (2003)
* From Hell (2001)

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  *filmportal.de*. 8b27728c8b3040368de6e02ccd190642. Ανακτήθηκε στις 9  Οκτωβρίου 2017.
3. ↑  www.theguardian.com/world/2020/mar/18/not-ready-to-go-tributes-paid-to-uk-first-named-victims-of-coronavirus.

Συνεντεύξεις
------------

* Ιστοσελίδα DarkHorizons 13/1/06
* Συλλογή συνεντεύξεων απο την ιστοσελίδα "Absolutely Sophia Myles"

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σοφία Μάιλς** |

* Η Σοφία Μάιλς στην IMDb
* H Σοφία στο AskMen.com

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85674301
* LCCN: no2006063249
* ISNI: 0000 0001 1450 6860
* GND: 102119719X
* SUDOC: 131607693
* BNF: cb14645814p (data)
* BIBSYS: 7022054
* MusicBrainz: 07b403e7-c391-4e88-afbb-0dd6d0ea478d
* NLA: 42379194
* NKC: xx0057830
* BNE: XX1791637

 |

 |
Συντεταγμένες: 44°33′54″N 27°22′33″E﻿ / ﻿44.5650°N 27.3758°E﻿ / 44.5650; 27.3758

Η **Σλομποζία** (ρουμανικά: *Slobozia*,  προφορά ΔΦΑ: [sloboˈzi.a]) είναι πόλη της νοτιοανατολικής Ρουμανίας , 128 χιλιόμετρα ανατολικά του Βουκουρεστίου , πρωτεύουσα της επαρχίας Ιαλόμιτσα.

Ο πληθυσμός της Σλομποζία ανέρχεται στους 43.061 κατ.

Ετυμολογία
----------

Η πόλη ιδρύθηκε στη θέση ενός χωριού με το όνομα "φτωχό". Κατά τη διάρκεια της εισβολής των Τατάρων δέχθηκε επίθεση και καταλήφθηκε. Προκειμένου να κρατήσουν τους χωρικούς στον οικισμό, οι ηγεμόνες της Βλαχίας απέσυραν κάποιους φόρους. Αυτό εξηγεί το όνομα της πόλης, που προέρχεται από τη ρουμανική λέξη παλαιοβουλγαρικής προέλευσης "ѕlobozie", που σημαίνει "χωριό ελεύθερο από φόρους."

Γεωγραφία
---------

Η Σλομποζία βρίσκεται στη μέση περίπου της επαρχίας, στις όχθες του ποταμού Iαλόμιτα, 128 χιλιόμετρα ανατολικά του Βουκουρεστίου και 150 χιλιόμετρα δυτικά της Κωνστάντζας, σημαντικό λιμάνι στη Μαύρη Θάλασσα. Η πόλη βρίσκεται σε απόσταση 17 χιλιομέτρων από τον Αυτοκινητόδρομο Α2 Βουκουρέστι-Κωνστάντζα (Autostrada Soarelui).

Η συνολική έκταση του δήμου είναι 126,72 τ.χλμ.. Στην παρούσα διοικητική μορφή η Σλομποζία αποτελείται από την κυρίως Σλομποζία και τις συνοικίες Μπόρα και Σλομποζία Νόυα.

Οικονομία
---------

Η κύρια δραστηριότητα στην περιοχή είναι η γεωργία, η επεξεργασία των γεωργικών προϊόντων και η ελαφρά βιομηχανία.

Πολιτισμός
----------

Παραδοσιακή ενδυμασία της περιοχής της Σλομποζία.
Το 1990 εγκαινιάσθηκε το Πολιτιστικό Κέντρο, που φέρει το όνομα του συνθέτη και διευθυντή ορχήστρας Ιονέλ Περλέα, γεννημένου στην πόλη. Το κτίριο στεγάζει εκθέσεις και παραστάσεις δωματίου, βιβλιοπωλεία και πολιτιστικά ιδρύματα. Το 1999 το Πολιτιστικό Κέντρο Ionel Περλέα εισήλθε το κύκλωμα της UNESCO.

Η πόλη είναι η έδρα της Ρουμανικής Ορθόδοξης Επισκοπής Σλομποζία και Καλαράσι, που ιδρύθηκε το 1993.

Κατά την απογραφή του 2002, το 97,6% των κατοίκων ήταν Ρουμάνοι και 2,2% Ρομά. 98,6% ήταν Ορθόδοξοι, 0,4% Αντβεντιστές της Εβδόμης Ημέρας και 0,2% Ρωμαιοκαθολικοί.

Τουρισμός
---------

Το κύριο τουριστικό αξιοθέατο αποτελεί η γειτονική Λίμνη Aμάρα - 5 χιλιόμετρα μακριά - που επίσης διαθέτει ένα λουτροθεραπευτκό θέρετρο. Η πρόσβαση στην Αμάρα γίνεται με μικρά λεωφορεία που αναχωρούν κάθε 15 λεπτά από το σιδηροδρομικό σταθμό της Σλομποζία. Μέσα σε ένα ιδιωτικό τουριστικό συγκρότημα υπάρχει ένα μικρό αντίγραφο του Πύργου του Άιφελ, ύψους 54 m.

Αδελφοποιήσεις
--------------

* Macedonia Βέλες, Βόρεια Μακεδονία
* Bulgaria Σιλίστρα, Βουλγαρία
* China Νανυάγκ, Κίνα

Παραπομπές
----------

1. ↑

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Σλομπόζια**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σλομποζία** |
Ο Sir **Γκάνγκα Σινγκ** (3 Οκτωβρίου 1880 - 2 Φεβρουαρίου 1943) ήταν ο 21ος Μαχαραγιάς του Μπικάνερ, πολιτικός και αξιωματικός του βρετανικού στρατού.

Βιογραφικά στοιχεία
-------------------

Γεννήθηκε στο Μπικάνερ της Ινδίας και ήταν ο νεότερος γιος του Μαχαραγιά Λαλ Σινγκ. Διαδέχθηκε τον αδελφό του, Ντούνγκαρ Σινγκ, σε νεαρή ηλικία. Στάλθηκε στο περίφημο Mayo College για πέντε χρόνια και στη συνέχεια επέστρεψε στην πατρίδα του, όπου και συμπλήρωσε τις σπουδές του υπό την επίβλεψη βρετανού δασκάλου. Κατά τη διάρκεια του Α΄ Παγκοσμίου Πολέμου υπηρέτησε ως αρχηγός σώματος απαρτιζόμενου από καμήλες με το πλευρό της Βρετανικής Αυτοκρατορίας συμμετέχοντας σε μάχες στη Γαλλία, την Αίγυπτο και την Παλαιστίνη. Για την δράση του τιμήθηκε με τον βαθμό του Στρατηγού του βρετανικού στρατού όντας ο πρώτος Ινδός που έφερε ποτέ τον τίτλο.

Κατά τη διάρκεια του Πολέμου εκπροσώπησε την Ινδία στην Αυτοκρατορική Σύνοδο Πολέμου (1917) καθώς και στο Αυτοκρατορικό Πολεμικό Συμβούλιο (1918) ενώ ήταν ένας από τους δύο εκπροσώπους της Ινδίας στην Σύνοδο Ειρήνης του Παρισιού το 1919. Την περίοδο 1920 - 1926 υπήρξε καγκελάριος της Βουλής των Πριγκίπων και το 1924 εκπροσώπησε την Ινδία στην Κοινωνία των Εθνών. 

Ως Μαχαραγιάς του Μπικάνερ προώθησε σημαντικές μεταρρυθμίσεις κατασκευάζοντας το ομώνυμο φράγμα, ιδρύοντας πανεπιστήμια και σχολεία, Ανώτατο Δικαστήριο ενώ εισήγαγε νόμο που απαγόρευε τους γάμους παιδιών. Κατά τη διάρκεια της βασιλείας του κατασκευάσε τον ναό Κάρνι Μάτα. Διατηρούσε στενούς δεσμούς με την βρετανική εξουσία, υπήρξε προσωπικός φίλος του Βασιλιά Γεωργίου Ε΄ και ήταν ιδιαίτερα αγαπητός στους αριστοκρατικούς κύκλους του Λονδίνου. Υπήρξε επίσης δεινός κυνηγός.

Απεβίωσε στην Βομβάη. Ήταν παντρεμένος και είχε αποκτήσει παιδιά.

Πηγές
-----

1. ↑  www.paragbooks.com/product-details.php?subid1=116&start=10.
2. ↑  www.paragbooks.com/product-details.php?subid1=102&start=10.
3. 1 2 3 4 5  Βιογραφικό Γκάνγκα Σινγκ, από την ιστοσελίδα www.npg.org.uk

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 3670606
* LCCN: n83021901
* ISNI: 0000 0000 6685 3525
* GND: 133707970
* SUDOC: 136838715
* BNF: cb16267560h (data)

 |

 |
Η **διάλεκτος των Παραγουάης** (ενδώνυμο: español paraguayo) είναι μία από τις κύριες διαλεκτολογικές ομάδες της ισπανικής γλώσσας στην Αμερικανική ήπειρο και μία από τις διαλέκτους των «υψηλών περιοχών» όπως η μεξικανική και η διάλεκτος των Άνδεων. Σε αντίθεση με τις υπόλοιπες ισπανόφωνες χώρες, η Παραγουάη είναι η μοναδική στην οποία η ισπανική γλώσσα βρίσκεται σε υστέρηση έναντι της έτερης συνεπίσημης γλώσσας, τα Γουαρανί, δεδομένου ότι οι περισσότεροι κάτοικοι της χώρας, παρότι δίγλωσσοι, έχουν ως μητρική την ιθαγενή γλώσσα. Κατατάσσεται επομένως στις διαλέκτους-επαφής των ισπανικών με άλλες γλώσσες όπως τα ισπανικά των καταλανόφωνων χωρών ή τη διάλεκτο των Άνδεων.

Σε επίπεδο φωνητικής και φωνολογίας, η διάλεκτος συμμερίζεται χαρακτηριστικά των γειτονικών της διαλέκτων (διάλεκτος του Ρίο ντε λα Πλάτα) όπως τη δάσυνση των άηχου υπερωικού /x/ και άηχου φατνιακού /s/ τριβόμενων (το τελευταίο σε συλλαβική έξοδο), και μερική διατήρηση του πλάγιου ουρανικού φωνήματος. Η επιρροή της γουαρανί γίνεται προφανής στη δυσκολία προφορά του [b] (σε αρχική θέση προφέρεται ως [mb] και σε ενδοφωνηεντική ως [v]). Παράλληλα, σε επίπεδο γραμματικής κυριαρχεί η χρήση της προσωπικής αντωνυμίας *vos* αντί του *tú* (μποσέο).

Στην καθημερινή ομιλία είναι συχνή η ένταξη ολόκληρων συντακτικών δομών, μορφημάτων και συνομιλιακών δεικτών της ιθαγενούς γλώσσας στην ισπανική.

Παραπομπές
----------

1. ↑  Escobar (2016), A. M. «Dialectos del español de América: español andino» στο Gutiérrez-Rexach: *Enciclopedia de lingüística hispánica*. Routledge. σελ. 353.
2. 1 2  Palacios (2016), A. M. «Dialectos del español de América: Chile, Río de la Plata, Paraguay» στο Gutiérrez-Rexach: *Enciclopedia de lingüística hispánica*. Routledge. σελ. 335-336.
Η **Θήρα** ήταν αρχαία ελληνική πόλη στην κεντρική Ασία.

Την πόλη αναφέρει ο Στέφανος ο Βυζάντιος στην επαρχία της Σογδιανής, στα βόρεια της Βακτρίας. Ο ιστορικός Johann Gustav Droysen υποθέτει ότι ονομάστηκε για την *θήραν* (=κυνήγι) του Μεγάλου Αλεξάνδρου.

Άγνωστη η σημερινή της τοποθεσία. Σίγουρα θα βρισκόταν στην βορειοανατολική γωνία της ελληνικής αυτοκρατορίας του Μεγάλου Αλεξάνδρου, μεταξύ των ποταμών Ώξου και Ιαξάρτη, πολύ πιθανόν μεταξύ Βάκτρων και Αλεξάνδρειας της Εσχάτης.

Παραπομπές
----------

1. ↑  Στο βιβλίο του *Εθνικά* στο λήμμα *Θήρα*: *...και της Σογδιανής άλλη.*

Πηγές
-----

* Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.
* Στεφάνου Βυζαντίου *Εθνικά*.
Το **Θακάντι** (ταμιλικά: தக்கடி) είναι φαγητό της Σρι Λάνκα. Το πιάτο αποτελείται από μπάλες ρυζιού ή ζυμαρικά που καλύπτονται σε μια σάλτσα και μαγειρεύονται σε σάλνα αρνιού, (μια πικάντικη σάλτσα). Το Θακάντι προέρχεται από την κυρίως Μουσουλμανική Ταμιλική κοινότητα στη Σρι Λάνκα και στο Ταμίλ Ναντού.

Επισκόπηση
----------

Το θακάντι αποτελείται από βρασμένες μπάλες ρυζάλευρου μαγειρεμένες σε σάλτσα αρνιού. Οι σφαίρες αποτελούνται από ρύζι, αλεύρι, ψιλοκομμένα κρεμμυδάκια, ψιλοκομμένα φύλλα κάρυ και καρύδα. Στη συνέχεια, μαγειρεύεται σε πικάντικο κρέας (είτε από αρνί ή μοσχάρι) στιφάδου ή βουτηγμένο σε πικάντικο κάρι.

Παραπομπές
----------

1. 1 2  Bullis, Douglas· Hutton, Wendy (2001). *Food of Sri Lanka*. Periplus. σελίδες 26.
2. ↑  «Thakkadi» (στα αγγλικά). *Saute Fry N Bake*. 2014-10-27.. Ανακτήθηκε στις 2018-01-19.
3. ↑  «Beyond the Stadium Dindigul and Tirunelveli - Indulge» (στα αγγλικά). *Indulge*. 2016-09-02. Αρχειοθετήθηκε από το πρωτότυπο στις 2018-01-19.. Ανακτήθηκε στις 2018-01-19.
Η **Σλοβακική Σοσιαλιστική Δημοκρατία** (σλοβακικά: *Slovenská socialistická republika*, συντομογραφία **SSR**) ήταν δημοκρατία της Τσεχοσλοβακικής Σοσιαλιστικής Δημοκρατίας, η οποία καλύπτει την σημερινή ανεξάρτητη Σλοβακία. Η δημοκρατία υπήρξε από τις 1 Ιανουαρίου 1969 έως τον Μάρτιο του 1990.

Ιστορία
-------

Μετά την κατοχή της Τσεχοσλοβακίας το 1968, οι φιλελεύθερες μεταρρυθμίσεις διακόπηκαν και ανεστράφησαν. Η μόνη εξαίρεση ήταν η ομοσπονδοποίηση της χώρας. Το πρώην συγκεντρωτικό κράτος της Τσεχοσλοβακίας διαιρέθηκε σε δύο συνιστώσες δημοκρατίες, τη Τσεχική Σοσιαλιστική Δημοκρατία και τη Σλοβακική Σοσιαλιστική Δημοκρατία, σύμφωνα με τον Συνταγματικό Νόμο περί της Ομοσπονδίας της 28ης Οκτωβρίου 1968 με ισχύ από την 1η Ιανουαρίου 1969. Λόγω της μετάβασης σε ομοσπονδιακό σύστημα διακυβέρνησης, κάθε δημοκρατία είχε δικό της κοινοβούλιο (Τσεχικό Εθνικό Συμβούλιο και Σλοβακικό Εθνικό Συμβούλιο αντίστοιχα) ενώ το παραδοσιακό κοινοβούλιο της Τσεχοσλοβακίας μετονομάστηκε σε Ομοσπονδιακή Συνέλευση και χωρίστηκε σε δύο θαλάμους: τον *Οίκο του Λαού* (τσεχικά: Sněmovna lidu, σλοβακικά: Snemovňa ľudu‎) και τον *Οίκο των Εθνών* (τσεχικά: Sněmovna národů, σλοβακικά: Snemovňa národov‎). Επίσης τέθηκαν σε ισχύ πολύ περίπλοκες διαδικασίες ψηφοφορίας.

Η ομοσπονδοποίηση ήταν ονομαστική – η όλη πραγματική εξουσία ασκούταν από το Κομμουνιστικό Κόμμα. Ο αυξημένος αριθμός "κοινοβουλίων" παρείχε, στην πραγματικότητα, περισσότερες θέσεις για τα μέλη του κόμματος παρόλο που ο ρόλους τους ήταν καθαρά συμβολικός.

Μετά την κατάρρευση του κομμουνισμού στη Τσεχοσλοβακία, η λέξη *σοσιαλιστικός* αφαιρέθηκε από τα ονόματα των δύο δημοκρατιών. Έτσι η Σλοβακική Σοσιαλιστική Δημοκρατία μετονομάστηκε σε **Σλοβακική Δημοκρατία** (παρόλο που αποτελούσε ακόμα μέρος της Τσεχοσλοβακίας).

Το περίπλοκο σύστημα κοινοβουλευτικών ψηφοφοριών (ντε φάκτο υπήρχαν 5 διαφορετικά νομοθετικά σώματα και όλα είχαν δικαίωμα βέτο) διατηρήθηκε μετά τη πτώση του σοσιαλισμού, περιπλέκοντας και καθυστερώντας πολιτικές αποφάσεις σε μια περίοδο ριζικών αλλαγών στην οικονομία.

Αργότερα, στα μεσάνυχτα της 31ης Δεκεμβρίου 1992 προς την 1η Ιανουαρίου 1993, η Σλοβακική Δημοκρατία έγινε ανεξάρτητο κράτος και κράτησε τη σύντομη ονομασία της, ως Σλοβακία (δείτε Διάλυση της Τσεχοσλοβακίας).

Δείτε επίσης
------------

* Τσεχική και Σλοβακική Ομοσπονδιακή Δημοκρατία
* Τσεχική Σοσιαλιστική Δημοκρατία

Εξωτερικοί σύνδεσμοι
--------------------

* Συνταγματικός Νόμος περί της Ομοσπονδίας (στα τσεχικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133623644
* LCCN: n81032768

 |

 |
Οι **βουλευτικές εκλογές στη Γροιλανδία του 2009** διεξήχθησαν στις 2 Ιουνίου. Στις εκλογές, η αυτονομιστική αριστερά κατήγαγε νίκη, με 43,7% των ψήφων, από το 21,3% που είχε αποσπάσει στις εκλογές του 2005, με πρώτο κόμμα να αναδεικνύεται το κόμμα "Κοινότητα των Ινουίτ" στη *Λάντστινγκ*, την τοπική Βουλή[1].Έπειτα από 30 χρόνια εκθρονίστηκαν από την εξουσία οι σοσιαλδημοκράτες του κόμματος *Σιουμούτ*, που σημαίνει *Εμπρός*. πρωθυπουργός εξελέγη ο ηγέτης του αριστερού κόμματος, Κουουπίκ Κλάιστ, με 5.461 προσωπικές ψήφους έναντι 1.413 ψήφων για τον πρωθυπουργό Χανς Ενόκσεν[2].

Αποτελέσματα
------------

**Κοινοβούλιο, 2 Ιουνίου 2009**| Κόμματα | Ψήφοι2009 | % 2009 | Έδρες 2009 | % 2005 | Έδρες 2005 | % +/− | Έδρες +/− |
| --- | --- | --- | --- | --- | --- | --- | --- |
| Κοινότητα των Ινουίτ (*Inuit Ataqatigiit*) | 12.457 | 43,7 | 14 | 22,4 | 7 | +19,3 | +7 |
| Εμπρός (*Siumut*) | 7.567 | 26,5 | 9 | 30,4 | 10 | −3,9 | −1 |
| Δημοκράτες (*Demokraatit*) | 3.620 | 12,7 | 4 | 22,6 | 7 | −9,9 | −3 |
| Αίσθηση Κοινότητας (*Atassut*) | 3.094 | 10,9 | 3 | 19,0 | 6 | −9,0 | −3 |
| Ανεξάρτητοι (*Kattusseqatigiit*) | 1.084 | 3,8 | 1 | 4,0 | 1 | −0,2 | ±0 |
| *Sorlaat Partiiat* | 383 | 1,3 | 0 | — | — | — | — |
| Λοιπά | 70 | 0,2 | 0 | 0,7 | 0 | −0,5 | ±0 |
| Σύνολο (συμμετοχή 74,9%, +0,3%) | 28.275 | 100,0 | 31 | 100,0 | 31 | — | — |
| Πηγή: Namminersornerullutik Oqartussat Grønlands Hjemmestyre[*νεκρός σύνδεσμος*] |

Παραπομπές
----------

1. ↑  Η Σημερινή, Νίκη αυτονομιστών στη Γροιλανδία, 3 -6-2009.
2. ↑  Greenland wakes up to first power shift in 30 years Αρχειοθετήθηκε 2009-06-08 στο Wayback Machine. The Copenhagen Post, 3-6-2009.
Η ταινία ***Θα Μείνει Μεταξύ μας*** (γαλλικά: *Un moment d'égarement*) είναι δραματική κωμωδία γαλλικής παραγωγής του 2015, σε σκηνοθεσία του Ζαν-Φρανσουά Ρισέ. Είναι ριμέικ της ταινίας *Un moment d'égarement* του 1977, σκηνοθετημένη από τον Κλοντ Μπερί.

Παραγωγός της ταινίας ήταν ο γιος του Μπερί, Τομά Λανγκμάν, και ο Σεμπαστιάν Ντελογιέ.

Πλοκή
-----

Δύο διαζευγμένοι πατέρες, ο Αντουάν και ο Λορέν, παίρνουν τις κόρες τους Λουνά και Μαρί, 17 και 18 ετών αντίστοιχα, για διακοπές στην Κορσική, όπου ένας από τους δύο βρίσκει τον εαυτό του να παρασύρεται ερωτικά από την 17χρονη κόρη του άλλου.

Ηθοποιοί και χαρακτήρες
-----------------------

* Βενσάν Κασέλ ως Λορέν
* Φρανσουά Κλιουζέ ως Αντουάν
* Αλίς Ισάζ ως Μαρί
* Λόλα Λε Λαν ως Λουνά
* Φιλίπ Ναχόν ως Ο γείτονας
* Ανελίζ Εσμέ ως Συλβί
* Νοεμί Μερλάν ως Λιντά

Η Αλίς Ισάζ και η Λόλα Λε Λαν στο κινηματογραφικό φεστιβάλ στο Καμπούργκ, το 2015.

Παραπομπές
----------

1. ↑  «film-dienst». (Γερμανικά) *Filmdienst*. Ανακτήθηκε στις 19  Φεβρουαρίου 2016.
2. ↑  «'One Wild Moment' ('Un moment d'egarement'): Film Review». *The Hollywood Reporter*. 25 Ιουνίου 2015.

Εξωτερικοί σύνδεσμοι
--------------------

* *Θα Μείνει Μεταξύ μας*   στην IMDb